title: آزاد ملت (قزئت)
text: "آزاد ملّت"  آذربایجان میلّی حؤکومتی دؤنمینده تبریزده یایینلانان تورکجه‌ قزئت‌ ایدی.
  
  حاقیندا 
  "آزاد ملّت" قزئتی‌  آذربایجان میلّی حؤکومتینین قورولوشوندان 73 گون سونرا 5 ايسفند 1324 دن آذر 1325-‌ه قدر‌ آذربايجان میلّی مجليسي‌نین اورگاني اولاراق اسماعيل شمس‌ين مدیرلیگینده تبريز‌ده يايينلانمیشدیر. 4 صحیفه‌ده، 43×28 فورمتده هفته‌ده اوچ کز تورکجه چيخان بو قزئت‌ده آذربايجان میلّی مجليسي‌نین قرارلاري، سياسی و توپلومسال اؤزگورلوکلر، آذربايجان‌ين تانیمیش شخصیتلری‌نین تانيتيمي، آذربايجان‌ين اؤنملي مسله‌لري، ايچ و ائشیک خبرلر و يوروملار و دؤولت اعلانلارینا گئنيش يئر وئريلمیشدیر. قزئت رسيملي و آغ-فارا رنگده اولوب توپلام 116 سايي يايينلانميش، 1946 ایلینده آذربايجان میلّی حؤکومتي‌نین دوشورولمه‌سيندن سونرا باغلانمیشدیر.
  
  اتک‌یازیلار 
  
   اوزون، انور . گونئی آذربایجان باسین تاریخی، تورک اوجاغی ترابزون شوعبه‌سی یای. ترابزون2002 ص:47
  مجیدی، موسی . تاریخچه‌ و تحلیل روزنامه‌های آذربایجان(1230-1380)، کتابخانه‌ملی ایران. تهران  ص: 45
  
  قایناقلار 
  Yazar: M. Rıza HEYET ؛ Azerbaycan Milli Hükümeti’nin Kuruluşu ve Dil Politikası
  
  قزئتلر
  درگیلر
  آذربایجان میلّی حؤکومتی مطبوعاتی